અફઘાનના હિન્દુ અને શિખ લોકો ભારત આવવા રાજી નથી, એમને તો આ કારણે જવુ છે અમેરિકા અથવા કેનેડા - GSTV
અફઘાનના હિન્દુ અને શિખ લોકો ભારત આવવા રાજી નથી, એમને તો આ કારણે જવુ છે અમેરિકા અથવા કેનેડા
તાલિબાનનુ અફઘાનિસ્તાનમાં શાસન સ્થપાયા બાદ હવે ભારત સરકાર પોતાના નાગરિકોની સાથે સાથે અફઘાનિસ્તાનના હિન્દુ અ્ને શીખ નાગરિકોને પણ પાછા લાવી રહી છે.
જોકે અફઘાનિસ્તાનમાં રહેતા ઘણા હિન્દુઓ અને શીખોને ભારતમાં નહીં પણ અમેરિકા અને કેનેડામાં આશ્રય લેવાની ઈચ્છા છે અને તેના કારણે અફઘાન શીખ અને હિન્દુ નાગરિકોને પાછા લાવવાની કાર્યવાહમાં પણ વિલંબ થઈ રહ્યો છે.
ઈન્ડિયન વર્લ્ડ ફોરમના અધ્યક્ષ પુનીત સિંહ ચંધોકનુ કહેવુ છે કે, અફઘાનિસ્તાના ગુરૂદ્વારા કર્તે પરવાનમાં મોજુદ 70 થી 80 અફઘાન શીખ અને હિન્દુઓ ભારત પાછા જવા નથી માંગતા, તેમને અમેરિકા અથવા કેનેડા જવુ છે. આ લોકો બીજા નાગરિકોને અહીંથી બહાર કાઢવાની કાર્યવાહીમાં પણ મોડુ કરી રહ્યા છે.
તેમણે કહ્યુ હતુ કે, અમેરિકા અને કેનેડા જવાના ચક્કારમાં તેઓ બે વખત ભારતની ફલાઈટ છોડી ચુકયા છે. એ પણ ત્યારે કે ભારત સરકાર અહીંના લોકોને ઉચ્ચ કક્ષાની સુવિધાઓ આપી રહી છે.
દરમિયાન અફઘાનિસ્તાનમાં રોકાયેલા એક નાગરિકે કહ્યુ હતુ કે, અમેરિકા અને કેનેડા જવા માટેના વિકલ્પ શોધવામાં ખોટુ કશું નથી. ભારતમાં નોકરીની તકો નથી અને અહીંના કેટલાય લોકો ભારત ગયા બાદ પાછા આવી ગયા હતા અથવા બીજા દેશોમાં જતા રહ્યા હતા.
એવા પણ અહેવાલ આવી રહ્યા છે કે, શીખ સંગઠનોએ અફઘાનિસ્તાનમાં મોજુદ હિન્દુ અને શીખોને બહાર કાઢવા માટે ચાર્ટર્ડ પ્લેનની વ્યવસ્થા કરી છે. જોકે 100 લોકો એરપોર્ટ સુધી પહોંચ્યા હતા પણ તેમને આ ફ્લાઈટમાં બેસવા મળ્યુ નથી. આ ફ્લાઈટ હજી એરપોર્ટ પર રોકાયેલી છે કે કેમ તે અંગે કોઈ જાણકારી હાલમાં નથી.
Chanakya Niti: આ લોકો પર ક્યારેય નથી થતી દેવી લક્ષ્મીની કૃપા, હંમેશા ગરીબીમાં જીવે છે આ લોકો
કમાયા કરોડો રૂપિયા/ YOUTUBE પર વીડિયો અપલોડ કરી ક્રિએટર્સ થયા માલામાલઃ તમે પણ કરી શકો છો મોટી કમાણી, ફક્ત કરવું પડશે આ કામ